Ǎ Ísraɛ̂l tə wafon, tə wasán anə́ məyɔŋ, ḿból ó ngādzoge Zambá woe nə́ wakə bɔ̌ ébamba, oyǎb ai Zambá woe ai ḿból ó ngādiŋ mân á məkǎŋ mə́ óvə́ga mə́sə. 2Tɔ akǎŋ tɔ emvaŋ, dzyá yâyǐ kig bɔ́ dzāla, m̀kpámáŋ wɔ̂n wâyi bɔ sǔ ngul á sí. 3Bâyǐ kīg fə bǎd tɔbɔ á ńnam Ńtondôbə, Éfraím a yi dúgan Égîptɛn, ńdɔ̄ fə̄ bâyi dí bidí bəzəzə̌ bəzambá Âsiría. 4Bâyǐ kīg fə bǎd bɔ́ esoe məyɔg ású Ńtondôbə, mətúnuŋa mábán mâyǐ kīg nyé nyəb á ńnə̄m; ḿbāŋála wabán a yi bɔ́ anə́ ḿbāŋála məyəb, ébá bə́sə bâyi nyé dī bâyi bəgə éboe; amú ḿbāŋála wabán a yi bɔ hə ású dábán étām etám, ǎ yǐ kig nyî á ndá Ǹtondôbə. 5Myâyi bɔ yá ámǒs ábóg ńnén, ámǒs ábóg Ńtondôbə ?